હાર્દિકને તેની ભાષામાં જવાબ આપી શકે તેવા રેશમા પટેલ, વરૂણ પટેલ, કેતન પટેલ અને ચિરાગ પટેલ વિગેરે સહિત અનેક પાસ સાથે સંકળાયેલા અને ભૂતકાળમાં હાર્દિક સાથે કામ કરી ચૂકેલા નેતાઓ હાલ ભાજપમાં છે. ભાજપના નેતાઓ હાર્દિક ફેકટરનો કેવી રીતે સામનો કરવો તેનો ઉકેલ શોધી રહ્યા છે પરંતુ પાસના પૂર્વ નેતાઓને અકળ કારણસર ભાજપમાં સાઇડ લાઇન કરી નખાયા હોય તેવી હાલત છે. આવી સ્થિતિ લાંબી ચાલે તો કેટલાક ફરીથી હાર્દિક સાથે પણ જોડાઇ શકે છે. પાસના એક નેતાએ આ મુદ્દે કહ્યું હતું કે, ‘હાર્દિકની પોલ ખોલવા માટે પક્ષના નેતાઓએ અમારો કાર્યકર તરીકે ઉપયોગ કરવાનો સમય પાકી ગયો છે.' બીજી તરફ હાર્દિકને છોડીને ભાજપમાં ગયાલે પાસના પૂર્વ નેતાઓને પાટીદાર સમાજ સ્વીકારશે કે કેમ તે સવાલ પણ સો. મીડિયામાં પૂછાઇ રહ્યો છે.